Diari Oficial de la Generalitat Valenciana


Sumari del DOGV 3455, del 16-03-1999 (1999/2006)

ORDRE de 9 de febrer de 1999, de la Conselleria de Cultura, Educació i Ciència, per la qual es convoca concurs públic per a la concessió de quatre beques d’investigació amb la finalitat de concloure la catalogació dels fons del Museu de Belles Arts de València, i dos beques de col·laboració bibliogràfica, a fi de participar en les labors d’organització i informatització de la seua biblioteca.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3455

Data del DOGV
:   16-03-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/2006


Data del document
:   09-02-1999

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * professió de la informació
    * ajuda pública
    * suport econòmic
    * assignació per estudis
    * catalogació
    * museu

ORDRE de 9 de febrer de 1999, de la Conselleria de Cultura, Educació i Ciència, per la qual es convoca concurs públic per a la concessió de quatre beques d'investigació amb la finalitat de concloure la catalogació dels fons del Museu de Belles Arts de València, i dos beques de col·laboració bibliogràfica, a fi de participar en les labors d'organització i informatització de la seua biblioteca. [1999/X2006]
  
La Conselleria de Cultura, Educació i Ciència pretén continuar desplegant les línies d'actuació encaminades al perfeccionament d'investigadors i estudiosos de fons museològics, i al mateix temps orientades a concloure l'elaboració dels catàlegs científics del Museu de Belles Arts de València, així com a col·laborar en l'ordenació i informatització de la seua biblioteca, especialitzada en fons relatius a les belles arts..
  
Es tracta d'afavorir un mecanisme per a contribuir a la formació de personal científic de museus, i de seleccionar el personal tècnic més adequat per a dur a terme el treball. La labor requerida de documentació dels fons artístics, bibliogràfics i documentals del Museu de Belles Arts de València necessita uns coneixements tècnics especialitzats i alhora la necessària comprovació d'una experiència en treballs semblants realitzats anteriorment.
  
Per tot això, i fent ús de les facultats que tinc legalment conferides,
  
ORDENE
  
Article 1
  
Es convoca concurs públic per a la concessió de quatre beques d'investigació amb la finalitat de concloure la catalogació dels fons del Museu de Belles Arts de València, i de dos beques de col·laboració bibliogràfica per a l'ordenació i informatització de la seua biblioteca, i s'aproven les bases per les quals es regeix la convocatòria i els models d'instància, inclosos com a annexos I, II i III de la present ordre.
  
Article 2
  
L'import total de les beques és de nou milions de pessetes (9.000.000 PTA.), pagadores a càrrec de la partida pressupostària 54.22.933.02.0, codi de línia 4.02, del pressupost de la Generalitat Valenciana per a l'exercici de 1999.
  
DISPOSICIONS FINALS
  
Primera
  
Es delega en la directora general de Promoció Cultural, Museus i Belles Arts la facultat de resoldre la concessió de les beques, i se l'autoritza perquè dicte les resolucions oportunes per al desplegament i l'execució de l'ordre.
  
Segona
  
L'ordre entrarà en vigor el mateix dia de la publicació en el Diari Oficial de la Generalitat Valenciana.
  
Tercera
  
Contra l'ordre, que posa fi a la via administrativa, podrà interposar-se recurs contenciós administratiu davant del Tribunal Superior de Justícia de la Comunitat Valenciana en el termini de dos mesos o deu dies, si s'opta per seguir el procediment per a la protecció dels drets fonamentals de la persona, comptats ambdós des de l'endemà de la publicació. Tot això d'acord amb el que disposen els articles 10, 14, 46 i 115 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
València, 9 de febrer de 1999
  
El conseller de Cultura, Educació i Ciència,
  
MANUEL TARANCÓN FANDOS
  
Annex I
  
Bases de la convocatòria del concurs per a la concessió de quatre beques d'investigació amb la finalitat de concloure la catalogació dels fons del Museu de Belles Arts de València, i dos beques de col·laboració bibliogràfica, a fi de participar en les labors d'organització i informatització de la seua biblioteca.
  
Primera. Objecte
  
Las beques d'investigació s'atorguen a fi de concloure la catalogació dels fons del Museu de Belles Arts de València, i les de col·laboració bibliogràfica per a participar en l'ordenació i informatització de la seua biblioteca, facilitant alhora als professionals de la investigació, documentació i biblioteconomia la possibilitat d'incrementar i perfeccionar el seus coneixements museològics i museogràfics al participar en labors tècniques i científiques del Museu.
  
Segona. Dotació econòmica
  
La dotació anual de cada beca serà d'un milió cinc-centes mil pessetes (1.500.000 PTA.), que es pagaran en mensualitats prorratejades iguals, a partir de la concessió i amb el lliurament previ del corresponent certificat d'aprofitament expedit pel director del Museu de Belles Arts de València.
  
Tercera. Requisits dels aspirants
  
Les beques objecte de la convocatòria s'adjudicaran per mitjà de concurs entre els diversos aspirants que complisquen els requisits següents i els acrediten documentalment:
  
1) Tenir la nacionalitat espanyola i residir en l'àmbit de la Comunitat Valenciana.
  
2) Els qui opten per les beques d'investigació, hauran d'estar en possessió del títol de Llicenciat en Geografia i Història, especialitat Història de l'Art. En el cas que s'opte per les beques de col·laboració bibliogràfica, s'haurà d'estar en possessió del títol de Llicenciat en Documentació o ser diplomats en Biblioteconomia i Documentació.
  
3) Els qui opten per les beques d'investigació, hauran d'acreditar haver fet amb anterioritat treballs de catalogació museística. I els qui opten per les beques de col·laboració bibliogràfica, hauran d'acreditar haver fet anteriorment treballs de biblioteconomia i documentació i tenir experiència en el maneig de programes informàtics específics de caràcter documental.
  
Quarta. Sol·licituds
  
1) Les sol·licituds, que es formalitzaran segons el model d'instància dels annexos II i III, podran presentar-se en el termini de vint dies naturals a partir de l'endemà de la publicació de la convocatòria en el Diari Oficial de la Generalitat Valenciana. Si el termini acaba en dia festiu, dissabte o en qualsevol altre que reglamentàriament es declare com a inhàbil, es considerarà prorrogat fins al primer dia hàbil següent.
  
2) Les sol·licituds, dirigides a la Conselleria de Cultura, Educació i Ciència, podran presentar-se en el Registre General de la Conselleria, en les Direccions Territorials de València, Castelló i Alacant, o per qualsevol dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Les sol·licituds hauran d'incloure els documents següents:
  
a) Instància ajustada al model dels annexos II i III, segons s'opte per les beques d'investigació o de col·laboració bibliogràfica, en què necessàriament hauran de figurar les dades següents: nom i cognoms, DNI, adreça completa, telèfon de contacte i referència a la convocatòria de beca a què s'opta.
  
b) Fotocòpia compulsada de la titulació acadèmica.
  
c) Fotocòpia compulsada del certificat de l'expedient acadèmic.
  
d) Currículum del sol·licitant, en què hauran de figurar els treballs de catalogació museística, o, si s'escau, de biblioteconomia i documentació, fets amb anterioritat, i tots aquells que haja realitzat prèviament i tinguen relació amb l'objectiu de les beques.
  
e) Acreditació documental dels coneixements, activitats, treballs i altres mèrits exigits com a requisits o declarats en el currículum.
  
f) Les publicacions indicades en el currículum s'acreditaran a través d'exemplars o fotocòpies.
  
g) Acreditació documental de treballs o ponències a congressos, simposis, jornades, seminaris etc., i de coneixements d'idiomes (francés i anglés) i d'informàtica (nivell d'usuari).
  
3) Si la sol·licitud no inclou totes les dades exigides o hi falta documentació acreditativa, es requerirà a l'interessat que en el termini de deu dies corregisca la falta o aporte els documents preceptius, amb la indicació que si no ho fa, es considerarà que ha desistit de la petició i s'arxivarà sense més tràmit.
  
Quinta. Mèrits avaluables en el concurs
  
Els mèrits, que hauran de ser acreditats documentalment, seran avaluats per la Comissió Qualificadora d'acord amb el següent barem:
  
Beques d'investigació
  
1) Expedient acadèmic: fins a 3 punts.
  
2) Altres títols: (grau de doctor, altres titulacions universitàries de l'àrea d'humanitats): fins a 1 punt.
  
3) Experiència en treballs museològics i museogràfics (exposicions, informes tècnics i catalogacions de fons artístics) o beques obtingudes per a dur-los a terme: fins a 2 punts.
  
4) Publicacions relacionades amb la Història de l'Art: fins a 1,5 punts.
  
5) Aportació de treballs o ponències a congressos, simposis, jornades, seminaris, etc.: fins a 1 punt.
  
6) Coneixements d'idiomes (francés i anglés): fins a 1 punt.
  
7) Coneixements d'informàtica (nivell d'usuari): fins a 0,5 punts.
  
Beques de col·laboració bibliogràfica
  
1) Expedient acadèmic: fins a 3 punts.
  
2) Altres títols: (grau de doctor, altres titulacions universitàries de l'àrea d'humanitats): fins a 1 punt.
  
3) Experiència en treballs de biblioteconomia i documentació o beques obtingudes per a dur-los a terme: fins a 2 punts.
  
4) Experiència en el maneig de programes informàtics específics de caràcter documental: fins a 2 punts.
  
5) Aportació de treballs o ponències a congressos, simposis, jornades, seminaris, etc.: fins a 1 punt.
  
6) Coneixements d'idiomes (francés i anglés): fins a 1 punt.
  
Sexta. Comissió Qualificadora
  
Per a la valoració dels mèrits dels sol·licitants es constituirà una Comissió Qualificadora integrada per:
  
- La directora general de Promoció Cultural, Museus i Belles Arts, com a presidenta.
  
- El cap de l'Àrea de Museus.
  
- El director del Museu de Belles Arts de València.
  
- El director del Museu de Belles Arts de Castelló.
  
- El cap del Servei d'Investigació i Promoció.
  
- Un tècnic designat per la directora general de Promoció Cultural, Museus i Belles Arts, que actuarà com a secretari, amb veu i sense vot.
  
La Comissió Qualificadora podrà realitzar, a través dels seus membres o de l'assessorament d'altres tècnics, totes les comprovacions necessàries per a qualificar els mèrits adduïts. La Comissió podrà valer-se dels assessors tècnics que necessite.
  
Sèptima. Resolució
  
Finalitzada la valoració dels mèrits dels aspirants, la Comissió Qualificadora elevarà les actes del concurs amb la proposta d'adjudicació a la directora general de Promoció Cultural, Museus i Belles Arts perquè ella resolga l'adjudicació de les beques.
  
Si en el termini de tres mesos comptats des del dia que acaba el termini de presentació de sol·licituds no es dicta la resolució corresponent a la convocatòria, es considerarà que el concurs ha quedat desert i que totes les peticions presentades han sigut desestimades.
  
Octava. Incompatibilitat de la beca
  
La beca serà incompatible amb la realització de treballs o estudis que dificulten el compliment de la finalitat proposada, i/o amb l'accés simultani a altres beques o ajudes semblants.
  
Novena. Obligacions del becari
  
Tindrà la consideració de beneficiari de la beca la persona física destinatària dels fons públics que comporte l'atorgament, la qual haurà de realitzar l'activitat inherent a la concessió.
  
Són obligacions del becari o beneficiari de la beca:
  
a) Ampliar i perfeccionar els seus coneixements en la matèria, a través de la col·laboració amb el personal tècnic del Museu de Belles Arts de València en els treballs específics que la direcció del centre li encomane; a tal efecte haurà de romandre als locals del centre i complir l'horari que establisca la Direcció General de Promoció Cultural, Museus i Belles Arts.
  
b) Sotmetre's a les actuacions de control financer corresponents a la Intervenció General en relació amb la beca concedida.
  
c) Comunicar a l'entitat concedent la realització de treballs o estudis que dificulten el compliment de la finalitat proposada, i/o l'obtenció d'altres beques, subvencions o ajudes per a la mateixa finalitat, procedents de qualssevol administracions o ens públics i privats.
  
d) Presentar en el termini màxim de deu dies, comptats des de l'endemà de la notificació de la concessió, una acreditació que es troba al corrent de les seues obligacions tributàries i davant la Seguretat Social, relativa als dotze mesos anteriors a la data de sol·licitud de la beca, d'acord amb el que establix l'Ordre de 30 de maig de 1996, de la Conselleria d'Economia i Hisenda (DOGV núm. 2.775, de 21.06.96).
  
Deu. Resultats científics
  
Els resultats científics derivats dels treballs que el becari realitze quedaran en propietat de la Conselleria de Cultura, Educació i Ciència, i no podran ser utilitzats pel becari sense l'autorització prèvia corresponent.
  
Onze. Duració de les beques
  
La duració de les beques objecte de convocatòria serà des del moment de la concessió fins al 31 de desembre de 1999.
  
Dotze. Naturalesa de les beques
  
Les beques són d'estudi i investigació de fons museològics, i suposen el desplegament dels treballs necessaris per a concloure la catalogació dels fons del Museu de Belles Arts de València amb els seus tècnics especialistes.
  
El fet d'haver accedit a una beca no establix cap tipus de relació laboral amb la Conselleria de Cultura, Educació i Ciència ni amb el Museu de Belles Arts de València, ni suposa cap compromís o dret preferent per a la incorporació posterior del becari a la plantilla del centre.
  
Tretze. Contravencions i disposicions subsegüents
  
La Direcció General de Promoció Cultural, Museus i Belles Arts podrà deixar sense efecte, a proposta de la Comissió Qualificadora, qualsevol de les beques concedides, després de l'audiència prèvia amb l'interessat, quan el beneficiari incórrega en alguna de les següents causes:
  
a) No realitzar l'activitat que motiva la concessió.
  
b) Deixar de complir els requisits exigits.
  
c) Incomplir, sense causa que ho justifique, les condiciones establides en la convocatòria.
  
Tota alteració de les condiciones tingudes en compte per a la concessió de les beques i, en tot cas, l'obtenció concurrent de beques, subvencions o ajudes atorgades per altres administracions o ens públics o privats, podran donar lloc a la modificació de la resolució de concessió.
  
Serà procedent el reintegrament de les quantitats percebudes i l'exigència de l'interés de demora des del moment del pagament de la beca en els casos següents:
  
a) Obtenció de la beca sense posseir les condiciones requerides.
  
b) Incompliment de la finalitat per a la qual ha sigut concedida la beca.
  
c) Incompliment de les condiciones imposades al beneficiari amb motiu de la concessió de la beca.
  
Annex II
  
Sol·licitud de participació en el concurs públic per a la concessió de quatre beques d'investigació amb la finalitat de concloure la catalogació dels fons del Museu de Belles Arts de València, convocat per l'Ordre de la Conselleria de Cultura, Educació i Ciència de 9 de febrer de 1999, publicada en el DOGV núm. de .
  
1. Dades del sol·licitant
  
Nom i cognoms
  
Adreça
  
Localitat Codi Postal Telèfon
  
NIF
  
2. Requisits que compleix el sol·licitant i acredita documentalment
  
- Posseir la nacionalitat espanyola.
  
- Residir en l'àmbit de la Comunitat Valenciana.
  
- Llicenciatura en Geografia i Història, especialitat d'Història de l'Art, per la Universitat de.
  
- Posseir experiència en treballs de catalogació, inventari i documentació dels fons d'un museu.
  
3. Acceptació de les bases de la convocatòria
  
El sol·licitant coneix les bases de la convocatòria del concurs públic per a la concessió de quatre beques d'investigació amb la finalitat de concloure la catalogació dels fons del Museu de Belles Arts de València, i accepta totes les condicions que s'establixen.
  
4. Mèrits avaluables que concorren en el sol·licitant, dels quals adjunta justificació adequada
  
- Currículum del sol·licitant, en què figuren els treballs de catalogació museística fets amb anterioritat i tots aquells realitzats prèviament i relacionats amb l'objectiu de les beques (exposicions, informes tècnics i catalogacions de fons artístics).
  
- Expedient acadèmic.
  
- Altres títols (grau de doctor, altres títols universitaris).
  
- Beques obtingudes per a la realització dels treballs.
  
- Publicacions relacionades amb la Història de l'Art.
  
- Aportació de treballs o ponències a congressos, simposis, jornades, seminaris, etc.
  
- Coneixements d'idiomes (francés i anglés).
  
- Coneixements d'informàtica (nivell d'usuari).
  
5. Petició
  
Sol·licita ser admés al concurs públic per a la concessió de quatre beques d'investigació amb la finalitat de concloure la catalogació dels fons del Museu de Belles Arts de València.
  
..., ... d ... de 1999
  
(firma)
  
Conselleria de Cultura, Educació i Ciència
  
Direcció General de Promoció Cultural,
  
Museus i Belles Arts
  
Annex III
  
Sol·licitud de participació en el concurs públic per a la concessió de dos beques de col·laboració bibliogràfica amb la finalitat de participar en l'ordenació i informatització de la biblioteca del Museu de Belles Arts de València, convocat per l'Ordre de 9 de febrer de 1999 de la Conselleria de Cultura, Educació i Ciència de, publicada en el DOGV núm. de .
  
1. Dades del sol·licitant
  
Nom i cognoms
  
Adreça
  
Localitat Codi Postal Telèfon
  
NIF
  
2. Requisits que compleix el sol·licitant i acredita documentalment
  
- Posseir la nacionalitat espanyola.
  
- Residir en l'àmbit de la Comunitat Valenciana.
  
- Llicenciatura en Documentació, o diplomatura en Biblioteconomia i Documentació, per la Universitat de.
  
- Posseir experiència en treballs anteriors de biblioteconomia i documentació.
  
- Posseir experiència en el maneig de programes informàtics específics de caràcter documental.
  
3. Acceptació de les bases de la convocatòria
  
El sol·licitant coneix les bases de la convocatòria del concurs públic per a la concessió de dues beques de col·laboració bibliogràfica amb la finalitat de participar en l'ordenació i informatització de la biblioteca del Museu de Belles Arts de València, i accepta totes les condicions que s'establixen.
  
4. Mèrits avaluables que concorren en el sol·licitant, dels quals adjunta justificació adequada
  
- Currículum del sol·licitant, en què figuren els treballs de biblioteconomia i documentació fets amb anterioritat i tots aquells realitzats prèviament i relacionats amb l'objectiu de les beques.
  
- Expedient acadèmic.
  
- Altres títols (grau de doctor, altres títols universitaris).
  
- Beques obtingudes per a la realització dels treballs.
  
- Aportació de treballs o ponències a congressos, simposis, jornades, seminaris, etc.
  
- Coneixements d'idiomes (francés i anglés).
  
5. Petició
  
Sol·licita ser admés al concurs públic per a la concessió de dos beques de col·laboració bibliogràfica amb la finalitat de participar en l'ordenació i informatització de la biblioteca del Museu de Belles Arts de València.
  
..., ... d ... de 1999
  
(firma)
  
Conselleria de Cultura, Educació i Ciència
  
Direcció General de Promoció Cultural,